CELEX: 62020CN0347
Language: sk
Date: 2020-07-28 00:00:00
Title: Vec C-347/20: Návrh na začatie prejudiciálneho konania, ktorý podal Administratīvā rajona tiesa (Lotyšsko) 28. júla 2020 – SIA Zinātnes parks/Finanšu ministrija

12.10.2020   
            
            
               SK
            
            
               Úradný vestník Európskej únie
            
            
               C 339/7
            
         
      Návrh na začatie prejudiciálneho konania, ktorý podal Administratīvā rajona tiesa (Lotyšsko) 28. júla 2020 – SIA Zinātnes parks/Finanšu ministrija
      (Vec C-347/20)
      (2020/C 339/09)
      Jazyk konania: lotyština
      
         Vnútroštátny súd, ktorý podal návrh na začatie prejudiciálneho konania
      
      Administratīvā rajona tiesa
      
         Účastníci konania pred vnútroštátnym súdom
      
      
         Žalobkyňa: SIA Zinātnes parks
      
         Žalovaný: Finanšu ministrija
      
         Prejudiciálne otázky
      
      
                  1.
               
               
                  Má sa pojem „upísané základné imanie“ uvedený v článku 2 bode 18 písm. a) nariadenia Komisie č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 Zmluvy (1), v spojení s ďalšími ustanoveniami práva Únie týkajúcimi sa činnosti spoločností, vykladať v tom zmysle, že na určenie upísaného základného imania je potrebné vychádzať len z údajov, ktoré boli zverejnené spôsobom predpísaným vnútroštátnymi právnymi predpismi každého členského štátu, so zohľadnením skutočnosti, že tieto údaje sa preto musia považovať za účinné len od tohto okamihu?
               
            
                  2.
               
               
                  Je pri posúdení pojmu „podnik v ťažkostiach“ uvedeného v článku 2 bode 18 nariadenia Komisie č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 Zmluvy, potrebné prikladať význam požiadavkám stanoveným v rámci výberového konania na projekty pre európske fondy, o tom, aké doklady sa musia predložiť na účely preukázania finančnej situácie príslušnej spoločnosti?
               
            
                  3.
               
               
                  V prípade kladnej odpovede na druhú prejudiciálnu otázku, je vnútroštátna právna úprava týkajúca sa výberu projektov, ktorá stanovuje, že projektové žiadosti nemožno po ich predložení dopĺňať, zlučiteľná so zásadami transparentnosti a zákazu diskriminácie uvedenými v článku 125 ods. 3 písm. a) bode ii) nariadenia Európskeho parlamentu a Rady č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (2)?
               
            
         (1)  Ú. v. EÚ L 187, 2014, s. 1.
      
         (2)  Ú. v. EÚ L 347, 2013, s. 320.